## Nureksain Lengkara Efektif  ring Teks Orti Acara Teropong Buleleng ring Radio Citra Bali FM
Luh Restia Dewi 1 , Ida Bagus Putra Manik Aryana 1 , I Ketut Paramarta 2
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: {dewirestia18@gmail.com 1 ,yc9cda@yahoo.com 1 , ketutparamartha@undiksha.ac.id 2

## Kuub
Tetilikan  puniki  matetujon  (1)  Nelatarang  kawentenan  lengkara  efektif  manut cecirennyane  ring  sesuratan  teks  orti  sane  wenten    Radio  Citra  Bali  FM  (2)  Nelatarang pikobet-pikobet    penyiar  sajeroing  nyusun  lengkara  efektif    sane  wenten  ring  acara Terpong Buleleng. Jejering tetilikan inggih punika sesuratan orti ring  Radio Citra Bali FM. Panandang  tetilikan  inggih  punika  penganggen  lengkara efektif sane  wenten  ring sasuratan orti ring Radio Citra Bali FM ring acara Teropong Buleleng. Kramaning tetilikan sane  kaanggen  minakadi piranti  dokumentasi ,  lan  sadu  wicara. Data tureksa  sane kaanggen  madasar  antuk  Deskriftif  Kualitatif,  inggih  punika Identitas  data , Klasifikasi data , Reduksi data , Deskripsi Data , Analisis Data,lan panyutet. Pikolih tetilkan minakadi, (1) Manut cecirennyane wenten 1225 lengkara sane wenten ring teks orti Radio Citra Bali FM  sane  efektif,  lan  wenten  146  lengkara  kabaosang  nenten  efektif.  Lengkara  sane nenten  efektif  kaawinang  olih    ceciren  kasatuan,  kehematan,  penekanan.  (2)    pikobet saking  penyiar  ngaryanang  teks  orti  Ring    Radio  Citra  Bali  FM  inggih  punika  meweh nerjemahang  teks    orti  ngawit  basa  Indonesia  ke  basa  bali  lan  galah  sane  kasayagang rikala  nerjemahang  akidik  nanging  teks  sane    katerjemahang  dawe  sane  ngawinang lengkara nenten efektif.
Kruna jejaton : lengkara efektif, radio Abstrak
Penelitian  ini  bertujuan    (1)  menjelaskan  keberadaan  kalimat  efektif    di  Radio  Citra  Bali FM  menurut  cirri-cirinya  (2)  menjelaskan  permasalahan  yang  dialami  penyiar  ketika menyusun  kalimat  efektif  di  acara  Terpong  Buleleng.  Subyek  dari  penelitian  ini  adalah penulisan  teks  berita    di  Radio  Citra  Bali  FM.  Obyek  penelitian  ini  tentang  penggunaan kalimat efektif dalam berita yang ada di Radio Citra Bali FM diacara Teropong Buleleng. Metode  penelitian  yang  digunakan  yaitu  dokumentasi  dan  wawancara.  Analisis  data yang digunakan Deskriftif Kualitatif,seperti  Identitas data, Klasifikasi data, Reduksi data, Deskripsi Data, Analisis Data ,dan kesimpulan. Hasil dari penelitian yaitu (1) Berdasarkan cirri-cirinya  sebanyak  1225  kalimat  dalam  berita    Radio  Citra  Bali  FM  di  kategorikan sebagai kalimat efektif, sedangkan sebanyak 146 kalimat di kategorikan sebagai kalimat yang  tidak  efektif.  Kalimat  yang  tidak  efektif  disebabkan  oleh  cirri  kesatuan,kehematan, penekanan  (2)    permasalahan  yang  dialami  penyiar  ketika  menterjemahkan  berita    di Radio  Citra  Bali    FM    adalah  kesulitan  dalam  menterjemahkan  berita  dari  bahasa indonesia    ke  bahasa  bali  dan  waktu  yang  disediakan  sangat  sedikit  tetapi  teks  yang diterjemahkan panjang yang menyebabkan kalimat tidak efektif
Kata kunci: kalimat efektif, radio

## Abstract
This study aims (1) to explain the existence of effective sentences on Radio Citra Bali FM according  to  its  characteristics  (2)  to explain  the  problems  experienced  by  broadcasters when composing  effective  sentences at the Terpong  Buleleng  event. The subject of this study is writing news texts on Radio Citra Bali  FM. The object of this study is the use of effective sentences in the news on Radio Citra Bali FM in the event of Buleleng Binocular. The research method used is documentation and interviews. Analysis of the data used is qualitative qualitative, such as data identification, data classification, data reduction, data description, data analysis, and conclusions. The results of the study are (1) Based on the characteristics  as  much  as  1225  sentences  in  the  Radio  Citra  Bali  FM  news  are categorized  as  effective  sentences,  while  146  sentences  are  categorized  as  ineffective sentences.  Ineffective  sentences  are  caused  by  the  characteristics  of  unity,  frugality, emphasis (2) the problems experienced by the announcer when translating the news on Radio Citra Bali FM is the difficulty in translating news from Indonesian into Balinese and the  time  provided  is  very  little  but  the  text  is  long  translated  causes  the  sentence  to  be ineffective

## Keyword : effective sentence , radio

## PURWAKA
Basa  inggih  punika  sarana utawi piranti sane kaanggen mabebaosan ring sajeroning kauripan  para  janane.  Kawetenan basa  punika  sampun  kaplajahan mawit  saking  wawu  embas  nyantos mangkin.  Ring  kawagedan  mebasa para janane ngawitin saking malajah  mirengang  basa,  sausan punika  malajah  mabebaosan  ring keluarga,  sawitra  muah  kramane. Sausan malajahin mabebaosan wau  prasida  malajah  ngwacen  lan nyurat. Ring  aab  sekadi  mangkin sampun kauningin akeh pisan piranti sane kaanggen mabebaosan ( berkomunikasi )  silih  sinunggilnyane ring  kawentenan  media  masa  sane makeh pisan kawigunannyane minakadi ngaturang gatra-gatra utawi  informasi  majeng  ring  krama bali.  Media  massa  inggih  punika piranti sane kaanggen ring sajeroning  nguningayang  pabesen majeng  ring  sang  sane  mirengang ( penerima )  sane  nganggen  piranti- piranti  mabebaosan  sakadi  surat kabar, film, radio, lan televisi (Cangara, 1998 :140).
Media  masa  madue  akeh kaluwihan,  krana  sampun  akeh wenten  ring  kauripan  para  janane lan  madue  kawigunan  sane  pinih utama  pisan.  Punika  ngawinang media  massa  pinaka  silih  sinunggil piranti  sane  mabuat  pisan  ring sajeroning kawentenan lan panglimbak  basa.  Malarapan  antuk media masa, kawentenan ring sajebag  jagate  mangkin  prasida kauningin. Media masa pinaka saluran  orti-orti  majeng  ring  krama.
Media  masa  sane  wenten  inggih punika  marupa  piranti  cetak  lan elektronik. Piranti cetak sane wenten boya  ja  wantah  asiki,  nanging sampun  akeh  para  jana  sane ngamedalang gatra-gatra malarapan antuk  piranti  cetak  puniki.  Piranti cetak sane wenten ring Bali luir ipun Bali  Post,  Denpost,  Tribun  Bali , miwah sane tiosan. Makasami piranti cetak sane wenten ring Bali sampun ngunggahang gatra-gatra indik kawentenan  jagate  sane  mangkin, lianan  ring  piranti  cetak  wenten piranti elektronik. Piranti elektronik punika pinaka piranti sane marupa rekaman video,  rekaman  audio,    lan  piranti sane  nelatarang multimedia .  Piranti
elektronik sane sampun ketah kauningin ring jagate sakadi Televisi,  internet,  computer , radio
miwah sane lianan. Piranti radio silih sinunggil  piranti  sane  kasub  ring jagate,  utamane ring jagat Buleleng. Kawentenan radio utamannyane ring wewidangan  Kabupaten  Buleleng minakadi    radio  RRI,  Singaraja  FM, Guntur  FM,  Pesona  Bali  FM,  Hexon FM,  Citra  Bali  FM,  Nuansa  Giri  FM, Semeton  Takdir  FM    lan  Suara Tehnika FM.
Ring  radio  Citra  Bali  FM wenten acara- acara sane nganggen  basa  bali.  Ring  radio puniki  prasida  kapirengang  indik acara-acara sane mabasa bali sekadi  orti  bali,  tembang  bali,  taler hiburan sakadi gegonjakan lan acara magendu  wirasa.  Majalaran  antuk punika  kawentenan  media  massa dahat mautama pisan ring sajeroning panglimbak basa. Malarapan antuk media radio, kramane  pacang  molihang  gatra- gatra  sane  wenten  ring  jagate.  Silih tunggil utsaha media radio nglestariang basa Bali inggih punika malarapan antuk nyiarang parikrama sane nganggen basa Bali. Ring radio Citra Bali FM antuk program teropong Buleleng sadina-dina nyiarang  patpat  ngantos  lima  orti. Saking orti-orti sane kesiarang punika    madaging  pengeling-eling indik kawentenan jagat Bali utamane ring  buleleng. Orti  pinaka  karya  tulis sepatutnyane  kasurat  nganutin  tata titi  sesuratan  sane  patut,  seusan punika wau kasobyahang ring media massa  sekadi  radio.  Pinaka  penyiar orti  ring  radio  madue  amongan nyiarang orti majeng kramane malarapan antuk ngwacen sesuratan ( teks ) ortinyane . Sajeroning
mabebaosan  pinaka  penyiar  radio sampun  pastika  madue  widya  utawi tata  cara  ring  sajeroning  nyiarang radio.  Ring  sajeroning  mabebaosan dados penyiar radio parindikan sane patut kauratiang inggih punika
pengangge  basanyane.  Kawagedan mabababosan dahat mautama pisan lianan sareng punika penyiar  punika patut  nyiagayang  dewek  mangda manut lan patut nguratiang bebaosan,  intonasi  taler  lengkara sane  kabaosang  mangda  becik kapireng.
Manut  Hudoro  (2004  :  59) nelatarang  ritatkala  mabebaosan dados penyiar radio patut nguratiang bebaosan sane becik. Penyiar punika patut nyiagayang raga mangda  manut  lan  patut  nguratiang bebaosan, intonasi taler sane kabaosang mangda becik kapirengang.  Suara  punika  pinaka modal  sane  pinih  mautama  rikala dados  penyiar.    Dadosnyane  yening sampun  suara  lan teknik  vocal sampun becik, sampun pastika sang sane  mirengang  acara  ring  radio punika  rumasa  seneng  miarsayang. Cutetnyane mabebaosan dados penyiar  patut  nguratiang  kontinuitas sane  becik.  Punika  taler  penyiar radio  sane  nyiarang  acara-acara sane  nganggen  basa  bali  patut  urati ring  soang-soang  lengkara  sane pacang  kesiarang.  Santukan  kantun akeh  penyiar  rikala  nyiarang  orti iwang tata titi lengkaranyane.
Kawentenan  basa  bali  ring Radio Citra Bali FM sampun mangumbara  mawit  saking  warsa 2012.    Ring  radio  puniki  makeh pisan  acara  sane  prasida  kapireng nyabran  rahina,  nanging  nenten makasami   sane nyiarang basa bali. Acara  sane  nyiarang  indik  basa  bali minakadi  acara  Citra  Dewata    sane galah    siarannyane  ngawit  saking jam    09.00  wita  ngantos  12.00  wita, antuk    wastan  penyiarnyane  Gek Ma.  Acara  puniki    kalaksanayang telung  galah,  tur  sane  kasiarang punika  tembang-tembang  pop  bali. Ngelantur  ring  jam  15.00  wita ngantos  17.00  wita  punika  wenten acara    Gita  Persada  Bali.  Acara puniki  nyiarang  indik  tembang  bali alternative  utawi  tembang  band  bali
sane  wastan  penyiarnyane  Gek  Ma, Kelanturang  antuk  jam  17.00  wita ngantos jam 19.00 wita kalaksanayang  acara  Warna-Warni Dewata,  ring  acara  puniki  pateh sekadi  ring  acara  citra  dewata nanging  ring  acara  puniki  wenten nyiarang  orti  ngeninin  indik  budaya lan  jam  19.00  wita  ngantos  20.00 wita  punika  kalaksanayang  acara Teropong  Buleleng,  sane  nyiarang mawasta  Kukuh  Setiawan,  ring acara  puniki  penyiar  nyiarang  indik gatra-gatra utawi berita sane wenten ring  jagat  Buleleng.  Gatra  sane kasiarang  wenten  sane  marupa gatra  politik,  ekonomi  miwah  sane lianan.
Gatra  pinaka  pahan  sane nenten  sida  kalempasang  saking kauripan  manusa  (Juanedi,  2013:1). Gatra  sane  kasiarang  olih  media masa makasami taler kakepah dados makudang-kudang pahan inggih  punika  wenten  gatra  indik politik,  sosial,  ekonomi,  budaya,
hukum, olahraga, miwah sane tiosan.  Pidabdab  utama  sane  patut kauratiang  rikala  pacang  nyurat  orti ring    radio  inggih  punika  basa  lisan miwah basa sasuratan. Ketah nyane,  sakancan  sane  kasiarang ring radio punika kasiagayang dumun,  kasurat  ngelantur  tureksain, selantur  ipun  kawacen.,,,,,,  Miwah basa  sane  kaanggen  mangdane becik,  patut,  lan efektif .  Kurniawan (2012 : 59) maosang lengkara efektif inggih punika lengkara sane nguningayang pikenoh pangawi, dados  nyane  sang  sane  ngwacen ngresep antuk napi sane kabaosang. Ceciren lengkara efektif manut Putrayasa  (2010)  wenten  petang soroh inggih punika (a) pasikian(kesatuan) (b) irit(kehematan)  (c)  penegasan  lan (d) variasi. Pinaka  silih  tunggil media masa sane  wenten  ring  singaraja,
Radio citra bali FM sampun
sepatutnyane  midabdabin lengkara efektif ring sajeroning sasuratan orti- orti sane kasiarang.
Ring  Radio  citra  bali  FM madue  acara  sane  mabasa  bali inggih punika acara Teropong
Buleleng sane kasiarang khusus olih penyiar  Kukuh  Setiawan.  Penyiar puniki  katilikin  santukan    penyiar sampun  waged  pisan  mabebaosan nganggen  bahasa  bali  napi  malih ipun  mahasisia  Pendidikan  Bahasa Bali  ring  Undiksha.  Lianan  ring punika penyiar puniki khusus nyiarang indik acara Teropong Buleleng ring radio sane nyobyahang indik gatra-gatra mabasa  Bali  sane  wenten  ring  jagat Buleleng. Malarapan  antuk  panureksan sane kalaksanayang sadurungnyane, eling tekening
media  sane  pinaka  sinilih  tunggil piranti  paplajahan    luir  ipun  basa Bali,  panilik    ngemargiang  tetilikan puniki    ring  siaran  radio  citra  Bali FM,  santukan  radio  Citra  Bali  FM kasub  ring  jagat  Buleleng,  semaliha penyiar –  penyiarnyane  sampun kaloktah  andel,  punika  mawinan panilik  meled  nilikin  lengkara – lengkara Efektif ring  radio Citra Bali FM. Rauh  mangkin  durung  wenten para jana sane nilikin indik penganggen  lengkara efektif ring sesuratan  orti  utamanyane    orti  ring Radio  Citra  Bali  FM.  Santukan lengkara efektif mabuat pisan kaanggen  ring  sesuratan  orti  sane pacang  kaunggahang  ring  ambara, punika  mawinan  tetilikan  puniki mangdane  penganggen  lengkara efektif sane  wenten  ring  acara Teropong  Buleleng  ring  Radio  Citra Bali  FM  prasida  kaanggen  pustaka mangda  sida  nyobyahang  gatra sane pinih becik. Nganutin babaosan puniki, panilik meled uning sapunapi penganggen  lengkara efektif miwah napi  sane  pinaka  pikobet  rikala nyurat lengkara efektif ring
sajeroning  sesuratan  orti  ring  Radio
Citra  Bali  FM  ring  acara  Teropong
Buleleng. Pikobet punika kawatesin malih mangda panilik prasida paripurna sajeroning nepasin pikobet tetilikan. Pikobet sane jagi kabahbahang wenten ring sajeroning bantang pikobet.Mawit saking dadalan  pikobet    ring  ajeng    wenten pikobet  sane  dados  tetuek  inggih punika  sakadi  ring  sor  :  (1) Nelatarang  kawentenan  lengkara efektif  ring  sesuratan  teks  orti  sane wenten    Radio  Citra  Bali  FM    (2) Nelatarang  pikobet-pikobet    penyiar sajeroing  nyusun  lengkara  efektif sane  wenten  ring  acara  Terpong Buleleng

## KRAMANING TETILIK
Kramaning tetilik inggih punika kahanan indik pamargi ring sajeroning tetilikan. Pamargi tetilikan nyangka  ring  undagan-undagang dasar  sane  katempuh  olih  panilik anggen nyaurin pikobet-pikobet sane katlatarang (Wendra,2012:31). Data sane kapolihang kaparakang utawi kagambarang manut pikolih seseleh miwah saduwicara  ring  genah  tetilikan. Mapaiketan sareng tetilikan puniki,kapalihang kramaning tetilikan manut pikobet miwah tetujon tetilikan sane  mawiguna  anggen  nuntun panilik rikala nglaksanayang tetilikan.  Pamargi  sane  pacang kabaosang  ring  kramaning  tetilikan luir  ipun  :  (1)  palihan  tetilik,  (2) subjek  lan  objek  tetilik,(3)  mupulang data, (4) piranti tetilik miwah (5) data tureksa.Palihan tetilikan prasida karesepang  sakadi  naya  ( strategi ) mangda  penilik  molihang  data  sane patut ( valid ) manut sakadi karakteristik  variabel miwah  tetujon tetilikan. Tetilikan puniki kalaksanayang  nganggen  palihan tetilikan  deskriftif  kulitatif.  Sukardi (2003:157)  maosang  indik  tetilikan deskriftif ketahnyane  kalaksanayang
manut  tetujonnyane  inggih  punika ngambarang manut pidabdab kasujatian  ( fakta )  lan  cihna  subjek utawi  objek  sane  katilik  nganutin pidabdab  sane  patut.  Pendekatan kualitatif    ketahnyane  ngutamayang ring  pamargi  tetimbang  pikenoh panguntatnyane.  Punika  mawinan eed-eedan parilaksana sida maobah manut  kahanan  miwah  akehnyane cihna sane  kapanggih.  Tetujon tetilikan ketahnyane mapaiketan ring kawentenan  puniki,  tetilikan  katuju ring parikrama panganggen lengkara efektif ring  sesuratan  orti  sane wenten ring Radio Citra Bali FM ring acara Teropong Buleleng.
Subjek  tetilikan  inggih  punika sakancan  sane  madue  genah  pinih utama. Punika mawinan, ring subjek genah  variabel    sane  katilik.  Manut babaosan punika, subjek ring tetilikan puniki, inggih punika
sesuratan  orti  ring    Radio  Citra  Bali FM  ring  acara  Teropong  Buleleng. Sesuratan  orti  sane  kajudi    pinaka subjek  tetilikan  santukan  ring  Radio Citra Bali FM pinaka piranti penyiaran  sane  sampun  nglimbak. Siarannyane  sampun  wenten  ring sajebag wawidangan Bali khususnyane ring kabupaten Buleleng.  Mawinan  nganggen  acara Teropong Buleleng santukan mapaiketan  sareng  objek  tetilikan inggih  punika  lengkara efektif ring sasuratan  orti  ring  Radio  Citra  Bali FM  ring  acara  Teropong  Buleleng punika pastika akeh madaging kruna-kruna  saking  basa  Indonesia sane nenten patut basa Balinyane.
Objek  tetilikan  inggih  punika parindikan  sane  pinaka  pikobet  ring tetilikan  (Wendra,  2012  :  32). Nganutin  babaosane  punika  objek ring  tetilikan  puniki  inggih  punika penganggen  lengkara efektif sane wenten ring sasuratan orti ring Radio Citra  Bali  FM  ring  acara  Teropong
Buleleng.  Lengkara efektif sane kajudi, santukan ketahnyane lengkara  sane  kaanggen  ring  orti
punika  nenten  nganutin  kepatutan ( efektif itas)  sane  patut.  Basa  sane kaanggen  ring  sasuratan  punika mewah karesepang. Malarapan antuk  tetilikan puniki  kaaptiang mangdane orti sane kasiarang nganggen  tata  titi  lengkara efektif sane patut tur lengut kapireng. Kramane  mupulang  data  sane kaanggen nguningin data indik lengkara efektif sane  wenten  ring Siaran  Radio  Citra  Bali  FM  ring acara  Teropong  Buleleng  inggih punika  metode  dokumentasi    miwah saduwicara. Kramaning saduwicara inggih punika ngambil data sane marupa dokumen.  Dokumen  punika  marupa sesuratan ring orti teropong buleleng ring  Radio  Citra  Bali  FM.  Dokumen inggih  punika  pangeling-eling  indik kahanan sampun mamargi (Sugiyono, 2010:329). Kramaning    saduwicara  inggih punika  kramaning  molihan  data nganggen naya upaya panilik miwah narawakia mabligbagan. Saduwicara puniki anggen nlatarang kapiambeng sane kapolihang rikala nyurat sesuratan  orti  ring  Radio  Citra  Bali FM  ring  acara  Teropong  Buleleng. Saduwicara  pinaka  silih  tunggil  tata cara  mupulang  orti,  data,  miwah kesujatian(fakta).  Saduwicara  sane kalaksanayang inggih punika saduwicara sane nganutin wangun. Piranti  tetilikan  durung  janten kalimbakang  sadurung  pikobet  sane katilik  kasinahang.  Punika  mawinan, panilik inggih punika piranti mautama ring tetilikan. Ring tetilikan puniki  kaanggen  piranti  mupulang data  sane  marupa  dokumentasi miwah saduwicara.
Sugiyono  (2006:336)  maosang  : Menganalisis data merupakan proses mencari dan menyusun  yang di  peroleh  dari  hasil  observasi, saduwicara,  catatan  lapangan,  dan dokumentasi, dengan cara
mengorganisasikan  data  ke  dalam kategori, menjabarkan kedalam unit-
unit,  melakukan  sintesis,  menyusun ke  dalam  pola,  memilih  data  yang penting dan membuat simpulan.”
Data  tureksa  sane  kaanggen ring  tetilikan  puniki  madasar  antuk tata cara deskriptif kualitatif. Wenten makudang-kudang  parikrama  ring data tureksa sane pacang kalaksanayang  ring  tetilikan  inggih punika Identitas  data (Mastikayang Ceciren Data), Klasifikasi data (Nyorohang  Data  Manut  Tetujon
Ipun), Reduksi data (Ngicalang Data
Sane  Nenten  kasaratang), Deskripsi Data (Nelatarang Indik Data), Analisis Data (Data Tureksa), Kesimpulan (Tetingkesan),

## PIKOLIH LAN TETEPASAN
Tureksa prasida kalaksanayang    sawusan    Orti  ring Radio  Citra  Bali  FM  kapupulang. Nureksain lengkara efektif Teks Orti Acara  Teropong  Buleleng    ring Radio Citra Bali puniki kalaksanayang 4 wuku, inggih punika  ngawit  tanggal  14  Mei  2018 ngantos  tanggal  15  juni  2018.  Ring sor puniki keparakang pikolih tetilikan inggih punika a) kawentenan lengkara  efektif  ring  RadioCitra  Bali
FM  manut  cecirennyane  b)  pikobet sane  kapanggihin  olih  penyiar  teks orti acara Teropong Buleleng sajeroning  nyusun  lengkara  efektif.
Rikala  nureksain    data  sampun puput  kalaksanayang  wau  panilik ngamargiang kramaning saduwicra. 1.  Lengkara Efektif ring Sesuratan  Teks  Orti  ring  Radio Cita Bali FM Manut Cecirennyane. Manut  seseleh  ring  widangan lengkara efektif, tatepasan pikolih dokumentasi kakepah  dados telulas  (13)  pahan  kaiwangan. Manut  panureksan  sane  sampun kalaksanaang kapanggihin
lengkara  efektif    ring  teks  orti Radio  Citra  Bali    akehan  iwang
ring  widangan    1)  Jejering  miwah linging 10 lengkara, 2)  nyihnaang indik  pasikian  “tetujon”  miwah “panados”    2    lengkara  ,  3) Ngewawanin  Jejering  Lengkara 45    lengkara,    4)  Penganggen kruna  Pangarep  “saking”  miwah “saihang”(penggabungan kata depan  “dari”  dan  “daripada”)  1 lengkara  (5)  Ngeserang  Genah Frase 9 lengkara, (6) Ngewawanin  Kruna  sane  Pateh 79  lengkara. Ring wewidangan pasikian ( kesatuan) wenten  4  pahan  sane katureksain.    Pahannyane  inggih punika  (a)  Jejering  miwah  linging ( subjek  dan  predikat) ,  (b)  Dasar Pikayunan  ( gagasan  pokok) ,  (c) Nyihnaang pasikian “awinan’ miwah  “galah”  (d)  Nyihnayang indik  pasikian  “tetujon”  miwah “panados”( penggabungan  tujuan dan  akibat) ,    Akeh  kaiwangan sane wenten ring widangan pasikian ( kesatuan) inggih punika (12  lengkara). Keiwangan sane akeh ring widangan pasikian punika indik jejering miwah linging.      Lengkara  sane  wenten ring  sesuratan  orti  Radio  Citra Bali akeh subyeknyane kasarengin  partikel . Indik  Dasar Pikayunan  ring  sesuratan  orti puniki  sampun  becik  lan  sampun nganutin uger-uger lengkara efektif  lan  sampun  nyihnayang indik  pasikian.    Ngelantur  ring Nyihnaang pasikian “awinan’ miwah  “galah”  punika  nenten wenten kaiwangan santukan sampun nganutin uger-uger lengkara  efektif.  Nanging  ring uger-uger  sane Nyihnayang indik pasikian “tetujon” miwah “panados”( penggabungan  tujuan dan akibat) wenten kalih kaiwangan. Lengkara sane iwang punika wantah nyihnaang panados.  Mangda  sida  lengkara prasida kabaos jangkep. Parindkan tetujon punika mangda kasarengin antuk panados. Sepatutnyane  pahan  lengkara tetujon  selanturnyane  kasarengin lengkara  panados.  Tatujon  lan panados nenten dados kapalasang santukan punika mapaiketan.  Kruna –  kruna  sane tiosan  sampun  manut  sakadi uger-uger lengkara efektif. Wewidangan irit ( kehematan) wenten  3  pahan  lengkara  efektif sane  katureksain  inggih  punika (a) Ngewawanin Jejering Lengkara  ( mengulang  subjek kalimat) (b)  Ngelidang  Hiponim (menghindari hiponim), lan (c)Penganggen  kruna  Pangarep “saking” miwah “saihang”(penggabungan
kata depan  “dari”  dan  “daripada”). Akeh  keiwangan  sane  wenten ring    uger-uger  irit( kehematan) inggih punika (46  lengkara), uger sane kapertama Ngewawanin Jejering  Lengkara.    Ring  uger Ngewawanin  jejering  lengkara wenten  45  lengkara  sane  nenten manut sareng uger irit ( kehematan) . Samian kaiwangannyane pastika ngeninin indik  partikel  “-nyane”.  Partikel “nyane” malih nyihnayang jejering  lengkara.  Punika  sane nenten kapatutang. Sepatutnyane,  yening  lengkara sampun madaging jejering, nenten  dados  malih  ngewawanin jejering  lengkara  antuk  paertikel “nyane”, punika mawinan lengkarane  nenten  efektif  yening rumasuk ring uger irit ( kehematan). Ring  Radio  Citra
Bali  akeh  orti  sane    nganggen partikel “nyane” lan sering kaanggen santukan rikala nganggen  partikel  punika  rikala ngewacen tegep(tegas) kerasaang olih penyiar. Ngelidang  Hiponim  ( menghindari hiponim) ring  sesuratan  Orti  ring Radio Citra Bali FM, keiwanganne  nenten  kacumpuin
utawi    lengkara  orti    punika sampun nganutin uger-uger lengkara  efektif.    Ngelantur  ring Penganggen kruna Pangarep “saking” miwah “saihang”(penggabungan kata depan  “dari”  dan  “daripada”) wenten  kaiwangan  wantah  siki lengkara  ring    widangan  kruna “saking”. Manut uger-uger lengkara  efektif    kruna  “saking” nyihnayang    indik  wit  (asal), nanging  ring  sesuratan  orti  sane Wenten ring  Radio  Citra  Bali  FM, kruna  “saking”  nenten  nyihnaang wit  (asal),  punika  sane  nenten kapatutang.    Sane  ngawinang kruna “saking” sering kepatehang sareng  kruna  “manut”.  Kruna “saking”  sampun  tatas  nyihnaang wit  (asal)  lianan  sareng  punika kruna  “saking”  pinaka  kruna partikel.    Sepatutnyane  subyek lengkara nenten dados kasarengin partikel “saking”. Punika sane kapatutang sajeroning  nganutin  uger-uger lengkara sane manut ( efektif).
Wewidangan penekanan wenten kalih  pahan  lengkara  efektif  sane katureksain.  Widangan  lengkara efektif  nyane  inggih  punika  (a) Ngeserang genah frase (menggeser  tempat  frase)  lan  (b) Ngwawanin kruna-kruna sane
pateh  (  mengulang  kata  yang sama). Ring widangan ngeserang genah frase wenten ( 9 lengkara) sane  iwang.    Punika  indik  genah lengkara  sane  becik.  Anggen ngicenin  penekanan  ring  pahan sane  nenten  janten  ring  lengkara dados genah frase nyane kageser  mangda  lengkara  punika kawacen  anut.    Ring  orti  sane wenten  ring  Radio  Citra  Bali  FM,
wenten  lengkara  sane  durung becik penekanannyane rikala kawacen,  sakadi  lengkara  sane sepatutnyane  kagenahang  ring arep  kruna  nanging  ring  orti kagenahang  ring  duri  lengkara sane ngawinang penekanannyane kirang. Sepatutne lengkara sane nyihnaang unteng sane kautamaang sumangdene kagenahang  ring  ajeng  lengkara. Punika mawinan patut kawentenang uger ngeserang genah  frase  mangda  lengkara prasida  efektif.      Ring  uger Ngwawanin kruna-kruna sane pateh  ( mengulang  kata  yang sama )  kapanggihin  (79  lengkara) sane  nenten  nganutin  uger-uger lengkara  efektif.    Akehan  kruna sane  mateges  siki  malih  kasurat ring  sikian  lengkara.  Punika  sane nenten kapatutang. Sane ngawinang kruna-kruna sane pateh  malih kawawanin santukan matetujon ngicen panegepan( penegasan ) ring pahan  lengkara  sane  karasa mautama  (Putrayasa,  2010:57). Sepatutnyane lengkara sane pateh  nenten  kawawanin  malih mangda  lengkara  punika  efektif lan manut uger-uger.
Wewidangan    variasi  wenten  4 pahan lengkara efektif sane katureksain,  inggih  punika  (a) Kagancahan ring Pamungkah Lengkara (variasi di awal kalimat) (b) Kagancahan ring Pola Lengkara  (c)  Kagancahan  ring Soroh  Lengkara(  variasi  di  jenis kalimat)  (d) Kagancahan wangun lumaksana-linaksana( variasi bentuk  aktif-pasif).  Makasamian pahan  lengkara  efektif  punika nenten wenten kaiwangan santukan sampun samian  manut uger-uger  utawi  orti  sane  wenten ring Radio Citra Bali FM kawentenannyane sampun bervariasi. Manut makudang-kudang ceciren  lengkara  efektif  sane kaanggen  pustaka  ring  tetilikan puniki,  kapanggihin  wantah  6 wewidangan sane wenten kaiwangannyane.    Wewidangan
sane  kabaosang  inggih  punika Jejering  miwah  Linging  (Subjek dan  Predikat),  Nyihnayang  indik Pasikian “tetujon” miwah “Panados”(tentang penggabungan “tujuan”dan “akibat”),  Ngewawanin  Jejering Lengkara (mengulang subjek kalimat), Pangarep “saking” miwah  “saihang”(penggabungan kata depan “dari” dan “daripada”), Ngeserang genah frase (menggeser  tempat  frase),    lan Ngwawanin kruna-kruna sane pateh  (  mengulang  kata  yang sama).    Wewidangan  lengkara sane  kaanggen  pustaka  ring tetilikan  inggih  punika  13  pahan. Santukan  pikolih  ring  tetilikan puniki  sampun  nganutin  pemargi ceciren  lengkara  efektif,  punika mawinan sesuratan orti ring Radio  Citra  Bali  FM  ring  acara Teropong  Buleleng  anut  sakadi sane  kabaosang  olih  Putrayasa (2010  :  57)  lengkara  kawastanin efektif  ening  sampun  nganutin kalih  pamargi  luir  ipun    wangun miwah ceciren lengkara efektif. 2.  Pikobet – pikobet sane kapanggihin  olih  penyiar  teks orti  acara  Teropong  Buleleng saeroning nyusun lengkara efektif Kapiambeng      sane  kapanggihin penyiar  teks    orti  ring  acara Teropong Buleleng ring  Radio Citra Bali  FM  kasaurin  antuk  kramaning saduwicara. Saduwicara puniki katujuang  majeng    penyiar  sane nyiarang teks orti ring acara Teropong  Buleleng.  Penyiar  sane nyiarang teks orti punika  mawasta I Kade Angga Kukuh Setiawan. Panilik ngemargiang saduwicara majeng    I  Kade  Angga  Kukuh Setiawan  manut   pituduh manggala ring Radio Citra Bali FM. Saduwicara kalaksanaang ring rahina  Buda,  20 Juni  2018    Malarapan    antuk saduwicara puniki kaaptiang prasida nawis  pikobet sane kapanggihin olih
penyiar    teks  orti  acara  Teropong Buleleng    ring  Radio  Citra  Bali  FM. Pikolih  saduwicara  sakadi  ring  sor puniki. Rikala orti punika rauh punika nganggen  basa  Indonesia,  sane ngawinang kapilah dumun , katerjemahang    nganggen  basa  bali ngelantur  kawacen.    Ring    Radio puniki nerjemahang orti  saking basa Indonesia  ke  basa  bali  kantun meweh pisan lan prasida ngawinang kosentrasi saking penyiar nenten  becik.  Sane  ngawinang wenten  penampen  saking  penyiar sane  lianan    mangda  wenten penerjemah  berita  sane  sampun wikan  mabasa  bali    lan    nganutin uger- uger sane kawentenang.
Ngelantur  Sane    kaping  kalih, kekirangan galah nerjemahang  teks orti. rikala orti sampun rauh nganggen basa Indonesia katerjemahang  kebasa  bali,  galah sane  kasayagang  akidik  nanging teks  orti  sane  katerjemahang  dawe. Sane  ngawinang  lengkarane  nenten efektif

## Implikasi
Sajeroning ngamargiang tetilikan puniki wenten  tetilikan sane mapaiketan pinaka panyanding. Tetilikan  punika  kaanggen  sasuluh rikala  panilik  ngamargiang  tetilikan puniki mangda wenten sane kaanggen dasar utawi tetimbang. 1.  Tetilikan  saking  Ni  Putu  Lita Sari(2015)    sane    murdanyane Nureksain  Lengkara  Efektif  Ring Sesuratan Orti Bali TV Mapaiketan  Pemilu  April  2014. Ring  tetilikan  puniki  objek  sane katilikin pateh inggih punika ngeninin  indik  lengkara  efektif, nanging  sane  minayang  punika genah  sane  katilikin,  ring  tetilikan asoroh  puniki  kaambil  ring  Bali TV  lan  tetilikan  sane  kaambil mangkin  genahnyane  ring  Radio Citra Bali FM.
2.  Tetilikan  saking  I  Gusti  Agung Ayu Weli Suprianti sane
mamurda    Nureksain  Anggah- Ungguhing  Basa  Bali  Sajeroning Acara  Mabasa  Bali  ring  Radio Citra  Bali  98,7  FM  Singaraja. Ring  tetilikan  puniki    genahnyane nilikin  pateh  sareng  sane  katilikin mangkin  punika  ring  Radio  Citra Bali  FM,  nanging  sane  minayang punika objek sane pacang katilikin inggih punika ring tetilikan asoroh  sane  sampun  kabaosang punika  nilikin  indik    Anggah- ungguhing  basa  bali  lan  ring tetilikan sane mangkin kemargiang  punika  nilikin  indik lengkara efektif. Pikenoh tetilikan puniki kaaptiang mangdane benjang pungkur prasida ngeranjingang lengkara  efektif  ring  acara  teropong Buleleng  ring  Radio  Citra  Bali  FM. Kaiwangan  sane  kapanggihin  ring tetilikan  puniki  akidik.  parindikan puniki sampun becik, nanging durung paripurna. Dumadak benjang pungkur  prasida  pinih  becik  lan nenten  wenten  kaiwangan  malih sane  kapanggihin  rikala  makarya teks  orti  acara  Teropong  Buleleng ring Radio Citra Bali FM.

## PAMUPUT
Tetingkesan Manut parakan pikolihan miwah tetepasan tetilik indik lengkara efektif ring Teks Orti Acara Teropong  Buleleng  ring  Radio  Citra Bali  FM,  kapanggihin  tetingkesan sakadi ring sor puniki.
1.  Lengkara sane prasida kapupulang    salami  1  bulan akehnyane wenten 1371 lengkara    ring  teks  orti  Radio Citra  Bali  FM.  Lengkara  sane katureksain    wenten      1225 (89,3%)  lengkara    sane  efektif, lan 146 (10,7 %)  lengkara  sane nenten  efektif.  Lengkara  efektif ring    Teks  Orti  Acara  Teropong Buleleng ring Radio Citra Bali FM wenten 6 wewidangan
kaiwangan.    Wewidangannyane luir  ipun    jejering  miwah  linging, nyihnayang  pasikian  “tetujon” miwah  “panados”,  ngewawanin jejering lengkara, Pangarep “saking” miwah “saihang”(penggabungan kata
depan  “dari”  dan  “daripada”), ngeserang  genah  frase,  miwah ngewawanin  kruna-kruna  sane pateh.    Ring  widangan    jejering miwah linging wenten 10 kaiwangan. Wewidangan nyihnaang pasikian “tetujon” miwah  “panados”  wenten  2 kaiwangan. Wewidangan ngewawanin jejering lengkara wenten  45  kaiwangan.  Widangan Pangarep “saking” miwah “saihang”(penggabungan kata depan  “dari”  dan  “daripada”) wenten 1 kaiwangan. Wewidangan  ngeserang  genah frase  wenten  9  kaiwangan  lan ring wewidangan ngwawanin kruna – kruna sane pateh wenten 79 kaiwangan. Tetingkesan ring sajeroning kramaning saduwicara sane kamargiang  indik  pialang  rikalaning nyurat  teks  orti    acara  Teropong Buleleng    ring  Radio  Citra  Bali  FM luir ipun. 1)  Sane kapertama saking nerjemahang  orti  saking  basa Indonesia  ke  basa  Bali  .  Rikala orti punika rauh punika nganggen basa  Indonesia,  sane  ngawinang kapilah  dumun  ,  katerjemahang nganggen  basa  bali      ngelantur kawacen.    Ring    Radio  puniki nerjemahang  orti    saking  basa Indonesia  ke  basa  bali  kantun
meweh pisan 2) Sane kaping  kalih, kekirangan  galah  nerjemahang teks  orti.  rikala  orti  sampun  rauh nganggen basa Indonesia katerjemahang kebasa bali, galah sane  kasayagang  akidik  nanging
teks  orti  sane  katerjemahang dawe. Sane ngawinang lengkarane nenten efektif.

## Piteket
Piteket  ring  tetilikan  puniki kaaturang  majeng  Radio  Citra  Bali FM  utaminnyane  Manggala  Radio Citra  Bali  FM  mangda  nincapang malih  gatra-gatra  sane  kasiarang. Punika  taler  indik  tata  titi  lengkara efektif    ring  teks  orti  acara  teropong buleleng  ring  Radio  Citra  Bali  FM mangdane nganutin lengkara efektif. Piteket  sane  tiosan  kaparakang sakadi ring sor puniki.
1) Ngeninin indik pikolih lan tetepasan  dokumentasi  ring tetilikan puniki, kaaptiang mangdane  benjang  pungkur prasida ngeranjingang lengkara  efektif  ring  acara teropong  Buleleng  ring  Radio Citra Bali FM. Kaiwangan sane kapanggihin ring tetilikan puniki  akidik.  parindikan  puniki sampun becik, nanging durung paripurna.  Dumadak  benjang pungkur prasida pinih becik lan nenten wenten kaiwangan malih  sane  kapanggihin  rikala makarya teks orti.
2) Ngeninin indik pikolih lan tetepasan saduwicara kaaptiang  majeng  angga  sane ngwacen    teks  orti  ring  Radio Citra Bali FM mangdane nelebin  indik  lengkara  efektif. Yening  sesuratan    teks  orti ring  Radio  Citra  Bali  FM sampun kakaryanang madasar antuk  lengkara  efektif  ,  sinah bebaosan  sane  kaunggahang utawi kasiarang becik tur
lengut  kepireng.    Punika  taler sang sane miragi nenten meweh  ngresepin  gatra  sane kasobyahang  rikala  sampun ngambara.

## KEPUSTAKAAN
Litasari,  Ni  Putu.  2015.  Nureksain Lengkara  Efektif    Ring  Sesuratan Orti Bali TV Mapaiketan Pemilu April 2014.  Skripsi  (tidak  diterbitkan) 2015.  Jurusan  Pendidikan  Bahasa Bali. FBS Undiksha.
Weli  Supriyanti,  I  Gst  Agung.2015. Nureksain  Anggah –  Ungguhing Basa  Bali  Sajeroning  Acara  Mabasa Bali    ring  Radio  Citra  Bali  98,7  FM Singaraja.  Skripsi  (tidak  diterbitkan) 2015.  Jurusan  Pendidikan  Bahasa Bali. FBS Undiksha.
Supiartha,  I  Made  1996.  Kamus Indonesia –  Bali .  Denpasar  :  Dinas Pengajaran  Daerah    Tingkat  1 Bali.Junaedi, Fajar. 2013. Jurnalisme Penyiaran dan Reportase Televisi . Jakarta: Kencana Predana Media Group. Putrayasa, Ida Bagus. 2010. Kalimat Efektif (Diksi, struktur dan logika) .Bandung: PT. Refika Aditama. Universitas  Pendidikan    Ganesha. 2009. Pedoman  Penulisan  Skripsi dan Tugas Akhir . Singaraja :
Universitas Pendidikan Ganesha.
Wendra,  I  Wayan.  2012. Buku  Ajar Penulisan  Karya  Ilmiah .  Singaraja  : Universitas Pendidkan Ganesha.